Document ID: 31999R2736

ΚΑΝΟΝΙΣΜΟΣ (ΕΚ) αριθ. 2736/1999 ΤΗΣ ΕΠΙΤΡΟΠΗΣ
της 21ης Δεκεμβρίου 1999
για τη θέσπιση των λεπτομερειών εφαρμογής των ειδικών ρυθμίσεων για την προμήθεια πρόβειου και αιγείου κρέατος στις Αζόρες και τη Μαδέρα για το 2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/91 του Συμβουλίου της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα για τiς Αζόρες και τη Μαδέρα(1), όπως τροποποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 10,
Εκτιμώντας τα ακόλουθα:
(1) σύμφωνα με το άρθρο 4 του κανονισμού (ΕΟΚ) αριθ. 1600/92 πρέπει να καθορίζεται για κάθε ετήσια περίοδο εφαρμογής ο αριθμός προβάτων και αιγών αναπαραγωγής καθαρής φυλής καταγωγής της Κοινότητας που δικαιούνται ενίσχυσης με σκοπό την ανάπτυξη του δυναμικού παραγωγής στις Αζόρες και τη Μαδέρα·
(2) πρέπει να καθορίζεται η ενίσχυση που αναφέρεται ανωτέρω για την προμήθεια στα γαλλικά υπερπόντια διαμερίσματα προβάτων και αιγών αναπαραγωγής καθαρής φυλής καταγωγής του υπολοίπου της Κοινότητας· η ενίσχυση πρέπει να καθορίζεται υπό το φως, ιδίως, του κόστους της προμήθειας από την κοινοτική αγορά και των όρων που προκύπτουν από τη γεωγραφική θέση των Αζορών και της Μαδέρας·
(3) κοινές λεπτομέρειες εφαρμογής των ρυθμίσεων για την προμήθεια ορισμένων γεωργικών προϊόντων στις Αζόρες και τη Μαδέρα, θεσπίζονται από τον κανονισμό (ΕΟΚ) αριθ. 1696/92 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2755/98(4)· πρόσθετοι λεπτομερείς κανόνες θα πρέπει να θεσπιστούν σύμφωνα με την τρέχουσα εμπορική πρακτική στον τομέα του πρόβειου και αιγείου κρέατος, ιδίως όσον αφορά την διάρκεια ισχύος των πιστοποιητικών ενίσχυσης και τις εγγυήσεις που εξασφαλίζουν την τήρηση των υποχρεώσεων των εμπορευομένων·
(4) με σκοπό την ορθή διαχείριση των ρυθμίσεων όσον αφορά τις προμήθειες, θα πρέπει να οριστεί χρονοδιάγραμμα για την κατάθεση αιτήσεων πιστοποιητικού και για την περίοδο εξέτασής τους·
(5) με σκοπό τη μεγαλύτερη ευθυγράμμιση της διαχείρισης της ενίσχυσης προς τις απαιτήσεις των Αζορών και της Μαδέρας, θα πρέπει να καθορίζεται ετησίως ανά ημερολογιακό έτος η ενίσχυση και οι ποσότητες για τις οποίες είναι δυνατόν να υποβάλλουν αίτηση οι εν λόγω νήσοι·
(6) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβάτων και αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ενίσχυση που προβλέπεται στο άρθρο 4 παράγραφος 1 στοιχείο γ) του κανονισμού (ΕΟΚ) αριθ. 1600/92 για την προμήθεια στις Αζόρες και τη Μαδέρα αιγών και προβάτων αναπαραγωγής καθαρής φυλής καταγωγής της Κοινότητας καθώς και ο αριθμός των ζώων για τα οποία χορηγείται η εν λόγω ενiσχυση καθορίζονται στο συνημμένο παράρτημα.
Άρθρο 2
Εφαρμόζεται ο κανονισμός (ΕΟΚ) αριθ. 1696/92 με την εξαίρεση του άρθρου 4 παράγραφος 5.
Άρθρο 3
Η Πορτογαλία ορίζει την αρμόδια αρχή για:
α) την έκδοση του πιστοποιητικού ενίσχυσης που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 1696/92·
β) την πληρωμή της ενίσχυσης στους σχετικούς εμπορευόμενους.
Άρθρο 4
1. Αιτήσεις πιστοποιητικών υποβάλλονται στην αρμόδια αρχή κατά τις πρώτες πέντε εργάσιμες ημέρες κάθε μηνός.
Οι αιτήσεις πιστοποιητικών γίνονται αποδεκτές μόνον όταν:
α) αφορούν μέχρι τον μέγιστο αριθμό ζώων που διατίθενται σύμφωνα με δημοσίευση της Πορτογαλίας πριν από την περίοδο υποβολής των αιτήσεων·
β) πριν τη λήξη της περιόδου υποβολής των αιτήσεων πιστοποιητικών, υποβάλλονται δικαιολογητικά ότι ο ενδιαφερόμενος έχει καταθέσει εγγύηση 40 ευρώ ανά ζώο.
2. τα πιστοποιητικά εκδίδονται το αργότερο μέχρι την δέκατη εργάσιμη ημέρα κάθε μηνός.
Άρθρο 5
Τα πιστοποιητικά ενίσχυσης ισχύουν για τρεις μήνες.
Άρθρο 6
Η ενίσχυση που προβλέπεται στο άρθρο 1 καταβάλλεται για τις ποσότητες που έχουν πραγματικά χορηγηθεί.
Άρθρο 7
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου έως τις 31 Δεκεμβρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1999.

Labels: 3
18
6